
AUCTORE  JO ANNE  GAIRDNER. 


QUAEDAM  PRAEFANDA. 


_Morbus,  quem  selegi  hujusce  disputationis 
argumento,  cruciatum  tam  acutum  moliri  so¬ 
let,  et  saepe  ad  exitum  funestum  tam  velociter 
festinat,  ut  sedulissimum  medicorum  studium 
excitare  debeat.  Ideoque  per  omnia  secula, 
peritissimorum  investigationi  subjectus  est,  et 
pleraque  ejus  signa,  inspiciendo  mortuorum 
cadavera,  tam  luculenter  explicita  sunt,  ut  in 
hujuscemodi  disputatione  nihil  novi  expectan- 

dum  sit.  Itaque,  hoc  opusculo,  ad  honores 
medicos  obtinendos  spectante,  solum  mihimet 
proposui,  concisam,  et  quantum  potero,  accu¬ 
ratam,  Enteritidis  historiam  tradere  ;  et  ex 
variis  remediis,  ea,  et  eam  curationem,  quae, 
me  judice,  ad  eventum  fatalem  praecavendum, 
et  ad  morbum  sanandum,  plurimum  operae 
conferre  videantur,  ostendere. 


In  celeberrimi  Culleni  Nosologia,  Enteritis 
genus  est,  cui  subjiciuntur  duae  species,  Phleg - 
monodea  nempe,  et  Erythematica  ;  natura,  sig¬ 
nis,  et  ratione  medendi,  multum  inter  se  dis¬ 
sidentes.  Prior  species,  de  qua  nunc  pauca 
dicere  in  animo  est,  multo  periculosior,  ideo- 
que  magis  est  momentosa;  et  ad  hanc  prae- 

m 

sertim  pertinet  praeclari  illius  nosologi  defi¬ 
nitio. 

u  Pyrexia  typhodesj  dolor  abdominis  pun- 
“  gens,  tendens,  circa  umbilicum  torquens ; 
“  vomitus  j  alvus  pertinaciter  adstricta.” 

i 

De  Enteritide  Erythematica  non  hic  loci  dis¬ 
serendum,  quia  a  phlegmonodea  naturam  ejus 
alienissima  est,  et  minus  recte,  forsan,  sub  eo¬ 
dem  genere  collocatur ;  vel  saltem  cum  signis 
in  descriptione  jam  memorata  traditis  non  con¬ 
gruit, 

ummmmamMmmmm 


CAPUT  I. 

HISTORIA  MORBI. 

De  signis. — Nulla  hoc  morbo  aetas  immunis 
esse  videtur,  sed  maxime  adultos,  et  rarius  in¬ 
fantes  et  impuberes  adoritur.  Ubique  terrarum 

et  singulis  anni  tempestatibus  occurrit ;  sed  in 
regionibus  frigidis  saepius  quam  aestuosis,  et 
hyeme  saepius  quam  aestate.  Nonnunquam 
citissime  aegrum  e  medio  tollit,  et,  monente 
Heberdeno,  “  alios  secundo  die,  alios  non  nisi 

decimo  quarto,  occidit 

Praegrediuntur  plerumque  colica,  et  alvus 
adstricta,  et  aeger,  ad  dolorem  cruciantem  sub¬ 
levandum,  haud  raro  liquoris  meracioris  cya¬ 
thum  haurit.  Hinc  morbus  initio  spasmodi¬ 
cus,  inflammatione  saepe  immedicabili  muta¬ 
tur. 

Incipit  ex  dolore  alicujus  abdominis  partis, 
saepius  vero  circa  umbilicum,  quia  ibi  sita  est 
major  pars  intestini  jejuni  et  ilii,  quae  huic 
morbo  sunt  praesertim  obnoxia.  Dolor  ten¬ 
sione  et  sensu  torsionis  stipatur,  et  coinpres- 


*  Heberdeni  Commentarii  de  morborum  historia  et  cura¬ 
tione,  cap.  Ii.  p.  220. 

sione  facta,  alte  inspirando,  tussiendo,  et  cor¬ 
pore  erecto,  augetur.  Corpus  itaque  plerum¬ 
que  inclinatur,  quo  abdominis  musculi  laxi 
habeantur,  neque  partes  affectae  pressurae  tam 
molestae  subjiciantur. 

Alvus  pertinaciter  adstringitur,  et  medica¬ 
mentis  acerrimis  saepe  resistit.  Dolor  signa 
febris  plerumque  antecedit ;  sed  serius  ocyus, 
horror,  et  postea  calor,  aliaque  pyrexiae  in¬ 
dicia,  invadunt.  Pulsus  arteriarum  exilis  est  et 
contractus,  plerumque  durus,  aliquando  mollis, 
fere  semper  justo  celerior.  Os  et  fauces  in¬ 
arescunt.  Lingua  albescit.  Cutis  sicca  inca¬ 
lescit.  Urina  parca,  rufa,  et  redditu  difficilis 
est.  Minuuntur  aut  omnino  supprimuntur  se¬ 
cernenda  et  excernenda  omnia,  quia  vasa  ex¬ 
trema  spasmate  febris  proprio  afficiuntur.  Aeger 
crebrius  spirat,  quia  dolor  septi  transversi  de¬ 
scensu  magnopere  augetur,  ideoque  haud  plene 
et  perfecte  pectus  ampliari  potest» 

Progrediente  morbo,  ventriculi,  omniumque 
intestinorum  functiones  multum  turbantur. 
Ventriculus  valde  irritabilis,  ingesta  omnia  sta- 
tim  respuit,  et  si  vomitus,  ineunte  morbo,  in¬ 
cipiat,  medicamentis  adbibendis,  ideoque  mor¬ 
bo  sanando,  multum  obstat.  Motu  tandem  fi¬ 
brarum  intestini  inverso,  bilis,  et  postea  stercus 
ipsum  evomuntur.  Medicamina  etiam  in  in¬ 
testinum  rectum,  ad  dejectionem  moliendam 
infusa,  nonnunquam  evomuntur  *.  In  bis  casi¬ 
bus,  qui  rarius  occurrunt,  valvulam  coli,  aut 
ruptam,  aut  ab  origine  non  integram  fuisse, 
necesse  est.  Paulo  ante  fatum,  tumor  abdomi¬ 
nis,  istiusmodi  ut  tactus  adinstar  tympani  so- 
net,  flatu  multo  genito,  intestinisque  resolutis, 
enascitur. 

Quamvis  febris  tam  acuta  bunc  morbum 
comitatur,  sensorii  functiones  raro  turbantur  f. 


*  Vide  Sydenhamum  de  morbis  acutis,  cap.  vii. — Vide 
etiam  Heberdeni  Comment.  p.  221. 

f  Vide  Heberdeni  Comment.  p,  222, 

nisi  gangraena  superveniente  ;  quando  deli¬ 
rium  aut  stupor  mortem  interdum  antecedit 

Haec  sima  Enteritidem  Acutam  constitu- 
unt ;  sed  interdum  aliquanto  obscurius  notatur 
haec  inflammatio.  Totum  decursum  explet* 
et  in  gangraenam  etiam  ruit,  fere  nullis  ex  jam 
memoratis  morbi  signis  urgentibus  *.  Solici- 
tudo  et  anxietas,  potius  quam  dolor,  sentiun¬ 
tur.  Nec  aegrotus  ipse  nec  ejus  amici  letha- 
lem  eventum  metuunt,  et  medicus  ipse  saepe 
decipitur,  quia  fere  nulla  ad  morbum  dijudi¬ 
candum  satis  perspicua  indicia  observantur  t. 

Morgagnius  dicit  Albertinum  sibi  percon¬ 
tanti  quibus  signis  hunc  affectum  dignoscere. 


*  Vide  Dr  John  Gregory’s  Elements  of  the  Practice  of 
Physic,  p.  174.  Vide  etiam  Sir  John  Pringle.  on  the  Diseases 
of  the  Army,  p.  ]  6 0. 

f  Nescio  an  hujusmodi  affectus  verum  exemplum  sit  mor¬ 
bus  foeminae  a  Doctore  Francisco  Home  apud  Medical  Jacts 
and  Expenments,  p.  122  enarratus ;  sane  ita  suspicor:  judi¬ 
cent  vero  peritiores. 

et  instans  periculum  praenunciare  possemus, 
ita  respondisse.  “  Ex  pulsu,  abdomine,  et  facie. 
“  Pulsus  enim  humilis  et  debilis  potius,  et  qui, 
si  bene  attendas,  sibi  subobscure  dissimilis 
cc  sit :  abdomen  autem  tensum,  et  durum,  et 
cc  cum  dolore  quodam :  facies  denique  insoliti 
u  aliquid,  sed  in  aliis  aliud,  ostendens,  ut  in- 
cc  terdum  oculos  quasi  exterrefactos,  alias  li- 
u  vorem  quendam  circum  labra,  animadver- 
cc  terim  ;  haec  fere  ;  nam  aliquando  linguam 
cc  etiam  adnotavi  haud  bene  se  habentem,  et 
u  quamdam  sitim  ;  mihi  accidit,  ut  in  ejusmo- 
cc  di  casibus  se  observanda  praebuerint.”  Et 
Morgagnius  ipse  affirmat  hanc  descriptionem 
ex  propria  sua  experientia  fuisse  comproba¬ 
tam  *. 


Mihi  verisimile  apparet,  intestina,  in  hisce 
casibus,  aut  sentiendi  facultate,  e  morbis  prae¬ 
gressis,  fere  privata  esse,  aut  a  prima  corporis 

*  Morgagnius  de  sedibus  et  causis  morborum,  epist.  xxxv, 
sect.  21. 

constitutione  ea  fere  omnino  carere,  dum  ea¬ 
dem  aeque  ac  in  caeteris  hominibus  irritabilia 
sunt,  imo  etiam  irritabiliora  ;  irritatio  enim, 
quam  facessit  medicamentum  datum,  alvo  le¬ 
niter  solvendae  idoneum,  talem  morbum  ex¬ 
citare  satis  polluit. 

De  finibus. — Ut  aliae  inflammationes,  enteri¬ 
tis,  ob  varios  corporis  habitus,  variumque  mor¬ 
bi  impetum,  aliis  alios  habet  eventus  5  de  qui¬ 
bus  nunc  pauca  dicere  oportet. 

1.  Horum  primus,  nempe  resolutio ,  est  max¬ 
ime  optandus  5  quae  plerisque  exemplis,  si  ido¬ 
nea  remedia  tempestive  adhibeantur,  effici  po¬ 
test.  Resolutio  nonnunquam  sua  sponte  eve¬ 
nit,  alvi  fluxu  praenuncio  ;  sed  hoc  rarius  ac¬ 
cidit,  et  nequaquam  expectandum  est.  Talem 
eventum  haecce  denunciant  signa  : — alvus  ple¬ 
nissime  soluta ;  stercora  dura,  concreta,  dejec* 
ta  ;  dolor  magnopere  levatus,  neque  vero  peni¬ 
tus  sublatus  $  pyrexia  mitior  j  arteriarum  mo- 

tus  tranquilliores  ;  et  cutis  faeiesque  magis  na¬ 
turales.  Praeter  haec,  corpus  nunc  erectum 
sine  dolore  haberi  potest ;  nausea  et  vomitus 
cessant  5  et  cibi  potionisque  appetentia  rever¬ 
tit. 


2.  Enteritis  haud  crebro  in  apostema  desinit. 
Quum  hebdomadam  diutiusve  protrahitur,  sine 
ulla,  aut  ad  resolutionem,  aut  ad  gangraenam, 
proclivitate  manifesta,  metuendus  est  abscessus 
inter  intestini  tunicas.  Quem  tandem  factum 
esse  suspicari  debemus,  si  ex  urina  rufum  instar 
furfuris  et  copiosum  descendit,  et  aeger  ac¬ 
cessionibus  febris  hecticae  vespertinis,  sudori¬ 
bus  nocturnis,  et  aliis  istiusmodi  malis,  vexa¬ 
tur.  Abscessus  inter  intestinorum  tunicas  peri¬ 
culum  haud  parvum  semper  minitatur,  prae¬ 
sertim  si  in  peritonaei  cavum  pus  inde  effundi¬ 
tur,  aut  si  hectieam  gravem  diuturnamque  in¬ 
ducit.  Si  pus  in  intestinum  profunditur,  mul¬ 
to  minus  metuendum ;  ideoque,  quo  eventum 
praesagire  possimus,  dejectiones  inspicere  mul- 

tum  prodest  \  quod  sane  minime  praetermit¬ 
tendum  est. 

3.  In  hoc  morbo  gangraena  est  maxime  me¬ 
tuenda  ;  nam  partes  affectae  ad  vitam  sunt  ap¬ 
prime  necessariae,  et  ad  hunc  exitum  valde 
proclives.  Si  post  duos  aut  tres  dies  signa 
non  mitescunt,  imo  si  potius  ingravescunt,  et 
si  alvus  medicamentis  fortissimis  haud  liquatur, 
gangraenam  intestini  timere  debemus.  Et  cum 
dolor  subito  omnino  conquiescit,  cum  sudor 
frigidus  et  copiosus  erumpit,  et  totum  corpus 
obtegit,  cum  arteriarum  pulsus  multo  imbecil¬ 
liores  crebrioresque  evadunt,  atque  aliae  ob¬ 
veniunt  debilitatis  notae,  gangraenam  super¬ 
venisse,  et  quendam  progressum  fecisse,  judi¬ 
camus.  Alvus  quam  antehac  nulla  remedia 
movere  poterant,  nunc  saepe  graviter  fluit. 
Aegrotus  in  tantum  cruciatu  expeditur,  ut  sa¬ 
lutem  cito  redituram  expectet ;  et  amici  etiam 
vana  spe  interdum  falluntur.  Sed  de  vita,  re¬ 
bus  ita  se  habentibus,  desperandum  est  \  et  cito 

singultus,  musculorum  contractiones  abnormes, 
tendinum  subsultus,  vultus  pallescens  et  coh 
lapsus,  et  labia  palpebraeque  liventes,  mortem 
celeriter  affuturam  plane  denunciant. 

M  / 

Sed  quamvis  in  hoc  morbo  gangraena  fere 
semper  ad  mortem  perducat,  tamen  natura,  mi¬ 
randis  modis,  sanationem  aliquando  efficit.  In 
enteritide,  hernia  strangulata  exoriente,  parte 
intestini  protrusa  gangraenosa,  aut  ex  ipsa  na¬ 
tura,  aut  ex  arte  vulnerarii,  sublata,  ostium  in¬ 
testini  superius,  nunc  cum  inferiore,  nunc 
cum  hiatu  externo,  firmiter  committitur.  Hic 
aeger  miseram  vitam  degere  cogitur,  cujus 
molestiae  eum  taedet :  illic  autem,  ad  sanita¬ 
tem  integram  reducitur  *.  In  enteritide  etiam, 
intususceptione  nata,  post  gangraenam,  sana¬ 
tionem  nonnunquam  natura  efficit,  parte  quae 


*  Vide  Cooper  on  Hernia,  part  i,  chap.  xi. — Vide  etiam 
Memoire  surlareunion  de  Fintestin,  &c.  par  M.  Pipelet  Faine, 
apud  Memoires  de  FAcademie  de  Chirurgie,  tom.  iv,  p.  l6l . 

implicita  fuerat  mortua,  et  cum  stercore  de¬ 
jecta,  et  intestini  oribus  cohaerentibus  *. 

4.  Scirrhas ,  quum  enteritidem  sequitur,  ra¬ 
rius  signa  praebet,  ad  accurate  dijudicandum 
satis  conspicua.  Aeger  dolorem  levem  cujus- 


*  Doctor  Sandenus  apud  Annals  of  Medicine,  vol.  i,  Lus¬ 
trum  ii,  exemplum  enteritidis  ab  intususceptione  profectae 
enarravit,  in  quo,  aegrotus  ex  alvo  pollices  duodecim  intestini 
tenuioris  depulit,  et  valetudinem  prorsus  recepit.  Dominus 
Iievinus,  etiam,  apud  Memoires  de  TAcademie  de  Chirurgie, 
tom.  iv,  p.  215 — 222,  tria  similia  exempla  retulit,  apud  quo¬ 
rum  duo  priora  morbus  in  sanitatem  integram  desiit.  Aeger 
primus  tres  et  viginti  pollices  intestini  coli  dejecit,  secundus 
portionem  intestini  viginti  pollices,  et  alteram  circiter  octo 
pollices  longam  :  tertius  vero,  qui  duabus  hebdomadis  morie¬ 
batur,  omne  intestinum  caecum,  cum  sex  digitis  coli,  et  pari 
portione  ilii,  dejecit.  Hae  omnes  praeparationes  ad  Acade~ 
miam  Regiam  Chirurgiae  Parisiensem  delatae  sunt. 

Alia  ejusdem  generis  exempla  inveniuntur  apud  Medicai 
Commentaries,  Decade  I,  vol.  ix,  p.  278 ;  apud  Medicai  and 
Surgical  Transactions,  vol.  ii,  art.  10  ;  et  apud  Physical  and 
Literary  Essays,  vol.  ii,  art.  27?  NO.  14,  et  omnia  satis  bene 
confirmantur.  Sed  plerique  aegrorum,  quorum  in  his  locis 
traduntur  historiae,  morbo  inveterascente,  brevi  postea  morie¬ 
bantur,  etiamsi  intestini  ostia  firmiter  commissa,  et  functiones 
ejus,  pro  tempore,  ex  parte  saltem  restitutae  fuerunt. 

vis  abdominis  partis  saepe  patitur,  et  signis 
concoctionis  pravae  ciborum,  inflatione,  scilicet, 
ructu,  aliisque  ab  intestinorum  abnormi  actione 
orientibus,  vexatur.  Haec  mala  saepe  diu  per¬ 
stant,  sed  tandem  ad  exitum  funestum  plerum¬ 
que  tendunt. 


In  historia  jam  proposita,  signa  praecipua, 
ut  potui,  exponere  tentavi,  ideoque  nihil  mihi 
nunc  restat  de  eorum  ratione  dicendum.  A 
proposito  etiam  alienum  existimo,  aliquid  de 
inflammationis  ratione  hoc  loco  tradere. 


DE  ENTERITIDE. 


CAPUT  II. 

DE  VITIIS,  QUAE,  PATEFACTO  ABDOMINE,  IN¬ 
SPICIUNTUR. 

Haec  alia  atque  alia  sunt,  prout  desierit  mor¬ 
bus.  Sequentia  tamen  frequentissime  reperi- 
untur.  Aliqua  pars  intestinorum,  et  saepius 
jejuni  aut  ilii,  nigra,  sphacelo  corrupta,  et  ple¬ 
rumque  stercore  distenta,  observatur.  Facillime 

* 

manu  dilaceratur,  et  tunica  extima,  prius  vali¬ 
dissima,  nunc  omnium  est  tenerrima.  Supra  et 
infra  partem  gangraenosam  intestinum  rubrum, 
et  mesenterii  vasa  turgida  apparent.  Intestina 
sibi  invicem,  peritonaeo,  omento,  et  partibus 
aliis  vicinis,  fibrina  effusa  adhaerescunt.  Her¬ 
nia,  intususceptio,  et  volvulus,  saepe  occurrunt. 
In  memorabili  exemplo,  a  praeclaro  Monroio 

enarrato,  appendix  vermiformis  caeci,  circa 
portionem  ilii  convoluta,  strangulationem  pro¬ 
duxerat  #.  Intestina  aere  multo  distendi  so¬ 
lent,  qui  odorem  pessimum  emittit.  Tunicae 
saepe  variis  partibus  contrahuntur  et  induran¬ 
tur. 


?  CAPUT  IIL 

DE  CAUSIS  PRAEDISPONENTIBUS, 

Quamvis  hae,  nec  numero,  nec  vi,  aeque 
pollent  atque  causae  excitantes,  tamen  earum 
aliquae  memoratu  sunt  dignae.  Plenitudo  cor¬ 
poris  et  diathesis  phlogistica  multum  praedis- 
ponunt.  Hinc  homines  operarii  constitutione 


*  Vide  Edin.  Pbysicai  and  Literary  Essays,  vol.  ii,  art.  27» 

corporis  vegeta  et  robusta,  et  temperamento 
sanguineo  praediti,  saepe  hoc  morbo  vexantur. 

Ad  hunc  locum  etiam  pertinent  omnia  quae 
alvum  astringunt.  Hujusmodi  sunt :  imminu¬ 
ta  excretio  a  ductibus  quae  in  intestina  suos 
humores  effundunt,  et  praesertim  non  satis 
copiosa  bilis  secretio  ;  cibi  concoctu  difficiles  ; 
victus  ex  carnibus ;  fibrae  intestini  justo  imbe¬ 
cilliores  ;  ebrietas  frequens  et  consueta  ;  et 
hernia.  Haec  omnia  functiones  intestinorum 
plus  minusve  perturbant,  et  quoniam  senes  ple- 
risque  eorum  sint  maxime  opportuni,  aetas  ita¬ 
que  provectior  inter  causas  praedisponentes 
jure  enumeratur. 

Qui  antea  hunc  morbum  experti  sunt,  ad 
ejus  recursum  certe  sunt  propensiores,  praeser¬ 
tim  si  in  scirrhum  desierit ;  et  qui  dysenteria 
prius  laborarunt,  ad  enteritidem  etiam  valde 
sunt  proclives. 

c 

CAPUT  IV. 

< 

'  DE  CAUSIS  EXCITANTIBUS. 

<* 

Pjleraeque  ex  his  inprimis  colicam  inferunt, 
ijuae  enteritidem  antecedere  solet.  Hoc  modo 
mihi  agere  apparent  quae  sequuntur,  nempe, 
intestinum  ingestis  solidis  aut  liquidis  nimis 
distentum,  aut  stercore  indurato  aut  acri  in¬ 
farctum  ;  plumbum  intus  acceptum ;  corpora 
dura  extranea,  ut  cerasorum  aliorumque  fruc¬ 
tuum  acini  *,  in  ventriculum  per  incuriam  in¬ 
troducti,  et  postea  inter  descendendum  im¬ 
pediti,  praesertim  ad  valvulam  Tulpii ;  nam  ibi, 
propter  canalis  augustias,  saepius  retinentur ; 
calculi  ductibus  bilis  inhaerentes  \  vehemens 


*  Vide  Swietenii  Commentarios  in  Boerbaavii  aphorism.  977 • 

in  parturientibus  irritatio ;  animi  affectus ;  ct 
subitae  caloris  et  frigoris  mutationes. 

Consensus  mirandus  inter  intestina  efc  artus» 
inferiores  obtinere  videtur.  Hinc  diarrhoea  et 
colica  a  pedibus  madefactis  oriuntur ;  hinc  ata¬ 
vus,  quum  nullo  alio  modo  moveri  potest,  aqua 
frigida  cruribus  pedibusque  subito  affusa,  illico 
descendit ;  hinc  surarum  dolores  et  spasmi  a 
cholera  aliisque  intestinorum  morbis  proveni¬ 
unt  ;  hinc  porro  frigus,  extremis  inferioribus 
diu  admotum,  saepe  enteritidem  excitavisse  ob¬ 
servatum  est.  Hujus  consensus  rationem  red¬ 
dere  minime  conabor,  quandoquidem  ex  ob¬ 
scuris  generis  nervosi  legibus,  quae  adhuc  om¬ 
nes  scrutatores  devicerunt,  pendere  videtur. 

Haec  omnia  colicam  primo  inducunt :  sed 
aliae  sunt  causae  excitantes  quae  non  hoc  mo¬ 
do  agere  apparent ;  ut  quae  sequuntur,  nempe, 
cibus  nimis  acer  vel  aromatis  acrioribus  condi¬ 
tus  $  liquores  meraciores  aut  non  diluti  aut 

nimis  copiose  assumpti ;  alvi  purgantia  fortiora 
intempestive  exhibita ;  viscerum  vicinorum  in¬ 
flammatio  ;  venena  acria,  ut  oxidum  arsenici 
vel  murias  hydrargyri,  aut  errore  aut  scelere 
recepta  j  et  intestinorum  a  volvulo  et  hernia 
strangulatio. 


CAPUT  V. 

DE  DIAGNOSI. 

Morbi  cum  quibus  enteritis  saepius  confun¬ 
di  potest,  sunt,  inflammationes  aliorum  visce¬ 
rum  abdominis  propriae,  dysenteria,  et  variae 
species  colicae. 

4  t 

In  enteritide  ervthematica,  omnia  indicia 
multo  sunt  mitiora,  et  alvus  nunquam  astringi- 

tur,  imo  etiam  graviter  fluit.  Hypochondrii  si¬ 
nistri  calor,  dolor,  tumor,  et  tensio,  spleniti» 
dem,  et  signa  fere  eadem  in  jecinoris  regio¬ 
ne,  cum  dolore  ad  summum  humeri  dextri 
pertinente,  et  decubitu  in  latus  sinistrum  dif¬ 
ficili,  hepatitidem,  satis  distinguunt»  Gastri¬ 
tis  situ  doloris,  ventriculo  magis  irritabili,  et 
vomitu  citius  superveniente,  dignoscitur  y  et 
nephritis  cruris  stupore,  testis  retractione, 
et  urina  parum  naturali  crebrius  reddita.  Pe¬ 
ritonitis  gravior  aut  levior  cum  hisce  omni¬ 
bus  fere  consociatur.  Quoties  per  se  occurrit, 
alvus,  qu  an  quam  astricta,  medicamentis  citius 
forsan,  et  facilius  liquatur.  Hic  vero  discer¬ 
nere  posse  non  multum  prodest,  quoniam  utra¬ 
que  inflammatio  eandem  fere  medendi  rationem 
desiderat. 

Quinetiam  recte  ut  opinor  perhiberi  potest, 
omnes  inflammationes  aut  acriter  scrutando  et 
notando  quas  potissimum  functiones  singulae 
laedant,  aut  quibus  sedibus  tumor  et  dolor  sub- 

sint,  aut  haec  simul  perspiciendo,  non  difficulter 
ex  ea  de  qua  agitur9  discerni  posse. 

Dysenteria  nullo  dolore  fixo,  sed  tenesmo, 
et  dejectionibus  mucosis  et  cruentis,  insignitur. 
Unde  facile  ab  enteritide  dignoscitur. 

In  colica,  permagni  interest  accurate  dijudi¬ 
care  posse,  quod  tamen  saepe  haud  facile  per¬ 
ficitur.  Pulsus  arteriarum  inprimis  est  notan¬ 
dus.  In  enteritide  arteriae  multo  crebrius  mi¬ 
cant,  et  adsunt  rigores  aliaque  indicia  py- 
rexiae ;  sed  in  colica,  etiamsi  arteriae  saepe 
concitantur,  propter  dolorem  et  irritationem 
vehementem,  tamen  non  adsunt  horror,  et  calor 
auctus,  qui  enteritidi  fere  semper  contingunt. 
In  colica  etiam,  dolor,  ventre  presso,  levatur, 
sed  in  enteritide,  dolor  tactu  multum  augetur. 
Quibus  perpensis,  hi  morbi,  ut  opinor,  in  pleris- 
que  exemplis,  satis  accurate  invicem  distingui 
possunt*  Si  cui  vero  dubitationi  adhuc  locus 

sit,  melius  et  tutius  erit  perinde  curare  mor¬ 
bum  quasi  enteritis  procul  dubio  esset. 


CAPUT  VI. 

DE  PROGNOSI. 

I 

t 

Hucusque  proposito  absoluto,  restat  ut  ea 
indicem,  quae  spem  aut  metum  incutere  pos¬ 
sint  :  hic  autem  nihil  aliud  fere  habeo,  quam 
ut  ad  ea,  quae  supra  de  hujus  morbi  finibus  re¬ 
tuli,  spectarem.  Ibi  indicia  notavi,  per  quae 
singuli  ejus  fines  cognosci  possunt. 

\ 

De  una  re  tantum  pauca  nunc  dicere  fusius 
oportet,  nempe  de  judicio  ex  alvi  solutione  for¬ 
mando.  Stercoris  duri  copiosa  dejectio,  aut 
faustum  aut  infaustissimum  signum  erit.  Fau$- 

tum  est,  quoties  mature  occurrit ;  quum  cru¬ 
ciatus  valde  levatur,  sed  non  omnino  cessat, 
perstante  dolore  quodam  levi,  et  quum  comi¬ 
tantur  pulsus,  lingua,  et  facies,  magis  natu¬ 
rales.  Idem  vero  signum  infaustum  est,  si  non 
accidit  nisi  postquam  signa  pyrexiae  diutius 
commorata  sunt,  si  arteriarum  pulsus  debilis¬ 
simi  fiunt,  et  abnormes  et  vix  numerandi,  si 
anima  foetet,  et,  denique,  si  adsunt  facies  pal¬ 
lida  et  extenuata,  lingua  sordida,  et  venter  aere 
tumidus. 


CAPUT  VII. 

DE  MEDENDI  RATIONE. 

In  hujusce  morbi  curatione,  permulti  interest 
resolutionem  quamprimum  efficere.  Causae 

quae  inflammationem  excitant,  et  quas  tollere 
est  praecipuum  medendi  consilium,  sunt,  vaso¬ 
rum  plenitudo,  diathesis  phlogistica,  atque  in¬ 
testini  obstructio  et  irritatio. 

Si  aegrotus  juvenis  sit,  et  pleni  et  vegeti  cor¬ 
poris,  et  si  urgent  dolor  crucians,  et  pyrexia 
vehemens,  sanguinis  detractio  copiosa  et  libera 
multum  juvabit.  Vena  incisa,  dolor,  aliaque 
signa  magnopere  levantur.  Pulsus  statim  postea, 
imo  etiam  ve  sanguine  jam  profluente,  plenior 
fit  et  tardior,  et  sanguinem  crusta  albida  gluti¬ 
nosa  obtegit.  Si  postea,  signa  haud  satis  mi¬ 
tescere  coeperint,  aut  si  pro  tempore  levantur, 
et  denuo  ingravescunt,  vena  iterum  incidenda 
est ;  et  quod  ad  sanguinis  quantitatem  attinet, 
e  signorum  violentia,  et  praecipue  pulsus  con¬ 
ditione,  et  sanguinis  aspectu,  judicandum  est. 
Sed  in  hac  re,  multa  ex  medici  ipsius  judicio 
et  experientia  pendent.  Sanguinis  circa  par¬ 
tem  affectam  detractio,  ni  fallor,  haud  multum 
prodest,  quia  integumenta  abdominis,  et  vis» 

cera  Interna,  per  vasa  invicem  discreta,  neque 
omnino  inter  se  sociata,  nutriuntur  ;  ideoque 
nulla  derivatio  a  vasis  internis,  ad  externa, 
evenire  potest. 

In  hoc  morbo,  quae  alvum  purgant,  ut  opi¬ 
nor,  remedia  sunt  utilissima.  Contra,  nonnulli 
sentiunt,  haec  remedia  sanguinis  cursum  ad 
partes  affectas  impellere,  Ideoque  omnia  ejus¬ 
modi  praetermittunt,  et  in  sanguinis  detrac¬ 
tione,  alvi  ductione,  et  auxiliis  extrinsecus  ad¬ 
motis,  omnem  fiduciam  ponunt  *.  Sed  ab  hac 
opinione  multis  de  causis  dissidere  cogor.  Pri- 
mo  enim,  etiamsi  pro  tempore  impetus  sanguinis 
ad  partes  affectas  augeatur,  obstructione  tamen 
intestini,  quae  praecipua  causa  excitans  fuit, 
per  alvi  purgationem,  amota,  primi  isti  effectus 
cito  evanescant,  necesse  est.  Secundo ,  hac  causa 
sublata,  fluxus  humorum  ab  intestini  ipsius  va¬ 
sis  excernentibus,  haud  parum  ad  arterias  de- 


*  Vide  Boerhaavii  de  cognoscendis  et  curandis  morbis, 
aphorismos  9^4  et  Q65. 


DE  ENTERITIDE. 


27 


plendas,  valebit.  Tertio ,  alvi  purgantia  in  hoc 
morbo  juvare  magis  adhuc  confirmatur,  per 
bene  cognitam  eorum  utilitatem  in  variis  intes¬ 
tinorum  morbis  huic  similibus,  quales  sunt, 
dysenteria,  et  pleraeque  colicae  species  *.  Et 
denique,  eadem  curatio  non  solum  ex  mea  pro¬ 
pria  circumscripta  observatione,  sed  ex  testi¬ 
monio  multorum  auctorum  qui  de  medicina 
practica  scripserunt  t,  et  ex  praelectionibus 
quas  ab  eximiis  medicinae  professoribus  in  hac 
alma  academia  audivi,  sustentatur.  Sed  antea 
per  medicamenta  leniora  alvus  solicitari  debet, 
quam  ad  acriora  confugimus. 

Si  aegroti  corpus  aut  natura  infirmum,  aut 
praegressis  morbis  debilitatum  fuerit,  et  si  mor¬ 
bus  haud  longe  progressus  fuerit,  potius  erit 

*  Vide  Sydenhamum  de  morbis  acutis,  cap.  iii  et  vii. 

t  Vide  Heberdeni  Commentarios,  cap.  Ii,  p,  224  et  225. 
— YVilson  on  Febrile  Diseases,  chap.  xiv,  sect.  3.— Sir  John 
Pringle  on  the  Diseases  of  the  Army,  p.  156. — -Et  Aulum 
Cornelium.  Celsum  de  Medicina,  lib.  iv,  cap.  xiii,  ubi  alvi  pur¬ 
gationem  suadet,  dummodo  malum  infra  umbilicum  situm  sit# 

statim  alvum  medicamento  movere,  et  effectus 
ejus  paulisper  expectare  quam  illico  sanguinem 
detrahere :  nam  si  hoc  modo  morbus  sanari 
potest,  aegroti  vires  minime  tantum  erunt  re¬ 
dactae. 

Nonnunquam  bene  conveniunt  sales  medii, 
aqua  soluti,  et  in  portionibus  exiguis  saepe  ite¬ 
ratis  ;  aut  oleum  e  seminibus  ricini  communis 
ad  unciam  unam  partitis  vicibus.  Si  vero, 
his  adhibitis,  alvus  non  descendit,  aut  si  talia 
vomitu  rejiciuntur,  ad  remedia  fortiora  confu¬ 
giendum  est  :  qualia  sunt,  radix  convolvuli 
j alapae,  aut  pilulae  ex  aloe  et  submuriate  hy- 
drargyri,  aut  pilulae  aloes  cum  colocynthide, 
quales  apud  Pharmacopoeiam  Edinensem  tra¬ 
duntur.  Infusum  tamarindi  Indicae  cum  cassia 
senna  est  eximium  remedium,  et  cum  omnia 
fere  alia  nauseam  et  vomitum  excitaverint, 
saepe  retinetur. 


Haud  parvum  impedimentum  quod  ad  alvi 

purgantium  usum,  a  ventriculo  adeo  irritabili 
crebro  provenit.  In  talibus  exemplis,  opium 
hisce  medicamentis  junctum  saepe  vomitum 
sedat.  “  Opii  beneficio,”  ait  Heberdenus *, 
“  prospere  dedi  medicamenta,  et  plura,  et  va- 
<c  lentiora,  quam  sine  illo  ventriculus  tulisset/5 
Sed  semper  caute  utendum  est,  nam  alvum 
magis  astringat  oportet,  si  nimis  libere  adhibea¬ 
tur.  Forsan  hyoscyamus  niger  opio  antepo¬ 
nendus  est,  quia  alvum  solvere,  potius  quam 
astringere,  videtur. 

Alvum  etiam  ducere,  liquoribus  in  imum  in¬ 
testinum  infusis,  felicissimo  est  auxilio.  Ene~ 
mata  maxime  sunt  utilia,  quoties  pars  intestini 
crassioris  inflammatur;  sed  in  aliis  etiam  exem¬ 
plis,  actionem  peristalticam  omnium  intestino¬ 
rum  excitare  videntur.  Ad  hoc  propositum 
exsequendum  bene  convenit  infusum  foliorum 


*  Ileberdeni  Commentarios,  p.  227* — Vide  etiam  Meadii 
Monita  et  Praecepta  Medica,  cap.  vii,  sect.  2* 

cassiae  sennae  cum  sulphate  sodae.  Multum 
laudatum  est  infusum  aut  decoctum  foliorum 
nicotianae  tabaci,  sed  hoc  non  nisi  aliis  in¬ 
fauste  tentatis  experiendum  est,  nam  saepe 
nauseam  et  vomitum  excitat.  Aquae  tepidae 
librae  octo  vel  novem,  aut  amplius  aut  minus, 
nonnunquam  injectae  sunt;  sed  haec  curatio  non 
digna  est  quam  imitemur,  nam  rectum  et  colon 
ultra  debitum  implentur,  et  valvula  caeci 
etiam  inde  dirumpi  potest  :  librae  quatuor, 
autem,  tuto  et  prospere  injiciuntur,  et  fomenti 
interni  munere  perfungi  possunt. 

Ad  alvi  solutioni  favendum,  adhibentur  va¬ 
ria  remedia  externa ;  quorum  praecipua  sunt 
vesicatoria,  frictio,  tepidarium,  et  fotus  cali¬ 
dus* 

Vesicatoria  ex  multorum  auctorum  testimo¬ 
nio  in  hoc  morbo  praepollent  Sed  alia  re- 

*  Vide  Sir  John  Pringle  on  the  Diseases  of  the  Army, 
p.  155, — Wilson  on  Febrile  Diseases,  chap.  xiv,  sect.  3. — 
Heberdeni  Commentarios,  p.  224,  &c. 

media  parti  dolenti  prius  sunt  admovenda,  quae 
postea  non  tam  facile  adhiberi  possunt.  Mini¬ 
me  manifestum  est,  qua  ratione  vesicatoria 
morbum  discutiunt.  Fortasse  intestinum  ex¬ 
citant,  et  efficiunt  ut  eas  sordes,  quibus  onera¬ 
tur,  propellat,  et  tandem  ejiciat.  Sed  mihi  ma¬ 
gis  verisimile  apparet,  ea  vim  quandam  spas¬ 
mum  solvendi  habere,  et  cutem  externam  irri¬ 
tando,  intestinum  minus  irritabile  facere.  Sed 
haec  omnino  sunt  hypothetica.  Certum  est, 
ea  non  uti  exinanientia  partis  cui  adhibentur 
agere  posse,  ob  causam  quam  supra  memoravi, 
quum  de  sanguinis  detractione  e  parte  ipsa  dis¬ 
serui 

Nisi  abdomen,  ob  dolorem  acutum,  pressu¬ 
ram  omnino  refugit,  frictio  partis  dolentis,  pri¬ 
mo  lenior,  postea  firmior,  interna  remedia  mul¬ 
tum  juvat.  Frictio  aut  panno  laneo  calefacto, 
aut  medicamentis  quibusdam  interpositis,  per- 


*  Vide  p.  25  supra. 

ficitur.  Huic  usui  bene  inserviunt,  oleum  cam- 
phoratum,  tinctura  saponis  et  opii,  linimenta 
ex  ammonia,  aliaque  rubefacientia. 

Dolor  et  spasmi  intestinorum  tepidario  saepe 
multum  leniuntur.  In  forma  semicupii  balne¬ 
um  satis  commode  adhibetur.  Pannus  laneus 
etiam  aqua  calida  madefactus,  et  postea  valide 
compressus,  ventri  quam  calidissimus,  dummo¬ 
do  aeger  ferre  potest,  applicandus  est ;  et  certe 
hoc  m^xlo  cruciatus  magnopere  sublevatur. 

Aqua  frigida  artubus  inferioribus  subito  a£ 
fusa,  quum  omnia  fere  alia  nullum  levamen  at¬ 
tulerint,  alvi  solutionem  aliquando  molitur  : 
sed  non  nisi  solitis  auxiliis  infauste  datis,  ten- 
tandum  est  hoc  remedium  *. 


*  Vide  Burserii  Institutiones  Medicinae  Practicae,  tom.  iv, 
pars  2,  cap.  viii,  §  113. — Vide  etiam  Homei  Principia  Medi¬ 
cinae,  pars  3,  §  15,  8  ;  et  Gregorii  Conspectum  Medicinae 
Theoreticae,  NO.  14i 7. 

Si  hernia  strangulata  morbus  nascitur,  intes¬ 
tinum,  aut  manu  aut  scalpello  auxiliante,  redu¬ 
cendum  est,  priusquam  morbi  sanationem  spe¬ 
rare  possumus. 

Plures  haud  parvi  nominis  medici,  argentum 
vivum  in  hoc  morbo  praeceperunt,  eo  consilio 
ut  obstructionem  tollant.  Eruditissimus  Mea- 
dius  in  Monitis  et  Praeceptis  Medicis  #,  haec 
habet  verba :  u  His  si  nihil  proficiatur,55  ve- 
naesectione,  nempe,  et  catharticis,  “  argentum 
“  vivum  bibendum  praebere  opportunum  erit, 
"  quod  quidem  duplicem  hic  usum  praestat ; 
46  partim  pondere  suo  inversum  intestinorum 
<c  motum  restituendo,  partimque  lubricitate 
44  excrementa  alvum  opplentia  emolliendo,  et 
“  deorsum  propellendo.55  De  Haen,  etiam, 
tam  ex  propria  sua  experientia,  quam  ex  alio- 


*  Loco  citato. 
E 

mrn  auctorum  testimonio,  hoc  remedium  mul¬ 
tum  laudavit 

Dignum  est  notatu,  argentum  vivum  transire 
per  intestina  etiamsi  invertatur  actio  peristalti- 
ca,  et  quanquam,  ob  intestina  adeo  implicita  et 
anfractuosa,  difficile  est  intellectu  qua  lege  res 
tanti  ponderis  ea  permearet  t.  Nihilominus 
vero,  hoc  anceps  est  remedium,  et  hodie  rarius 
quam  olim  datur :  nonnunquam  etiam  intesti¬ 
num  dirupit,  ut  Bur serius  asseverat  f  :  in  rebus 
angustis,  igitur,  solum  est  tentanduun 

Si  aeger  revalescat,  ne  malum  redeat,  caven¬ 
dum  est.  Victus,  qui  satis  nutriat,  sed  parum 
stimulet,  ut  e  lacte  et  frugibus,  est  ulendusj 


*  Vide  De  Ilaen,  rationem  medendi  in  nosocomio  Vindo- 
boniensi,  tom.  iii,  cap.  xv,  sect.  3,  4  et  5. 

f  Vide  Brown,  Edinburgh  Medical  Commenfcaries,  Decade 
ii,  vol.  viii,  p.  351. 

1  Vide  Burserii  Institutiones,  tom.  iv,  pars  2,  cap.  viii, 

§  112. 

causae  remotae  sunt  evitandae,  et  praecipue  ea* 
quae  malum  primo  induxisse  comperitur* 

Quum  supervenit  suppuratio,  haud  multum 
valent  ulla  medicamina.  Omnia  irritantia  sunt 
evitanda,  et  cibus  e  media  materia  est  adhiben¬ 
dus.  Si  alvus  praeter  modum  fluit,  opio  et 
astringentibus  continenda  est.  Natura  inter¬ 
dum  sanationem  efficit,  et  pus  cum  stercore 
dejicitur. 

Scirrhus  intestinorum  forsan  levandus  est, 
conio  maculato,  solutione  arsenitis  potassae,  et 
aliis  ejusmodi  remediis  intus  acceptis,  quae  in 
scirrho  partium  externarum  praecipi  solent. 

